
Dysphagia (Aurf*>#*) est difficilis, aut impe- 
ditus alimentorum potuumque per oesophagum 
in ventriculum descensus . Neque interest dolor 
in ea percipiatur, an absit; aut celer acutusque 
morbus sit, an lentus et diuturnus; hoc loco tan- 
tum de laesa deglutiendi functione agitur. 

Causac . 

■ 

INullo modo ingesta descendunt in ventricu- 
lum, si Tia non pateat, aut potentiae sive vires 
descensum promoventes deRciant. Oesophagi via 
libera non evadit si extrinsecus comprimatur a 
tumoribus cujusvis generis in oesophagi sive gu- 
lae vicinia natis, a thymo, a glandula thyroidea, 
ab aspera arteria, a pulmonibus induratis et tu- 
mentibus, a glandulis dorsi, aut etiam bronchia- 
libus obstructis, ac mole praeter modum auctis, 
ab aneurysmatibus in primis aortae ; si varicibus, 
a nimia pinguedine circum ingesla,a spasmo dia- 
phragmatis, ab ejusdem adsitarumque oesophago 
partium phlegmone, ab hepatis roagnitudine im- 

modica alque ad oesophagucn sic protensa, ut 
eum ad dorsi vertebras allidat. Vitio autem ipsius 
oesophagi via occluditur si oesophagus coarcte- 
tur vel spasmo, vel tunicarum ejus inflammatio- 
ne, callo, scirrho, vel folliculorum muciferorum 
tumoribus, vel glandularum cardiam cingentium 
obstructione, vel ipsius superioris ventriculi oris 
tumoribus, scirrhis, callis, vel polypis, fungis, 
aliisque hujuscemodi vitiis innatis, vel ab alienis 
carcinomatibus corporibus intrusis, infixis, aut 
alibi haerentibus obstruatur, vel parietum coali- 
tu praeter naturam concreverit. 

Conditiones autem quae alimentorum deglu- 
tioni favent, deficere pluribus modis possunt. 
Sic per exemplum si mucus, quo interior oeso- 
phagi facies obliniri solet, non secernatur; si 
ejusdem oris Hbrae coarctentur, vel ejus tunicae 
aut cartilagineae, aut osseae evaserint; si fibrae 
musculares ulcere, aut summa atonia, aut para- 
lysi laborent; postremo si oesophagi aliqua pars 
in saccum expansa sit, aut oesophagus ipse deor- 
sum a ventriculo e sede sua prolapso distraha- 
tur, aut alia quacumque ratione elongetur, di- 
rumpaturve, aut ulcere perforetur, ut in phthi- 
sico quodam vidit Heisterus . 

Uti causae remotiores enumerantur debilior 
corporis constitutio , temperamentum sangui- 
neum, collericum, habitus strumosus, scorbuti- 

cufl, metastases, acria venena, coagulantia inge- 
sta, potus gelidus, aut contra nimis fervens, spi- 
ritus vinosi inflammabiles, aromatici, vina adul- 
terata, aut plumbi, aut solutione edulcata, diu- 
turnus aquarum usus. salinorum stramonii, et 
fortasse fungorum quorumdam esus; morsus ani- 
malium rabidorum ; capitis, pectoris, et nervo- 
rum morbi, errores diaetetici ac vehemens pleno 
ventriculo vomitus. 

Diagnosis . 

Ut diagnosis variarum specierum dysphagiae 
instituatur, oportet causas praecipuas praedictas 
perpendere. Dysphagiam enim a turaore raagno 
in oesophagi vicinia sito effici cognosces, si ae- 
ger non solura difHculter deglutiat, verum do- 
lorem etiam quemdam in pectore proximisque 
oesophago partibus cum gravitatis et pressionis 
sensu, inprimis circa mediastini, aut diaphra- 
gmatis regionem itemque cum difficili et brevi 
inspiratione, interdum etiam cum suffbcationis 
raetu percipiat, et praeterea si stilus, aut cereus 
funiculus, vulgo candeletta, demissus obstacu- 
lum extrinsecus quodammodo locatum inveniat, 
quo oesophagum comprirai adpareat. Dysphagia 
ab aucta mole et induratione laryngis aut aspe- 
rae arteriae, aut pulmonum dignoscitur; a prae- 
gressis vero laryngis, asperae arteriae, aut pul- 

moutini niorbis, earumque partium laesis fun- 
ctionibus, ut vocis mutatio, continua spirandi 
difficultas paulatim aucta, tussis, sibilus, stertor 
aliaque hujuscemodi ostendunt, ab aliqua laryn- 
gis aut asperac arteriae, aut pulmonum parte 
indurata et mole aucta malum pendere. Adest 
tum etiam singularis pectoris gravitas, et stilus 
in oesophagum leniter demissus offendit quidem 
obicem, sed talem, qui ei cedere, et locum dare 
videatur . 

Dysphagia ab ulcerato oesophago agnoscitur a 
dolore,aut ardorisseosu deglutienti molesto,etab 
illis phaenomenis praecedentibus, quae suppura- 
tionem indicant, aut ulcus efficere solent, aut co- 
mitantur. De dysphagia a tumoribus oesophago 
intrinsecis exorta conjecturam facere possumus; 
cum vero excrescens caro aut fungus, aut poljr- 
pus iter paene impcdit, verosimile omnino est 
transitum ingestorum, inprimis si solidiuscula 
fuerint, longS difnciliorem reddi ; corpus autem 
quod stilo demisso objicitur, reniti quidem ali- 
quantulum, sed non difficulter superari. Contra 
scirrhus, ubi non exiguus est, omnem ferme de- 
glutiendi facultatem tollit, prohibetque, quo mi- 
nus, nisi magna vi adigatur, stilus ultra proce- 
dat; quod si ubi corpus resistens occurrit, dolor 
etiam acer et pungens, aut ardor lancinans per- 
cipiatur, aut jam ulcere corrumpi . 

Dysphagiae diagnosis a tumoribus folliculo et 
cystide inclusis productae difficilior est, nam a 
dysphagia a scirrhis, aut fungis, aut excrescenti 
carne exorta difficillime discernitur, et hoc casu 
examina diu protracta de praecedentibus mor- 
bis valde necessaria fiunt . Si quod tamen discri- 
men in tcrcedit, id omne positum esse videtur 
m minore vel majore molJitie et renisu, quem 
deglutienda, aut stilus inveniet. Sic pariter rigi- 
ditas Rbrarum oesophagi eosdem propemodum 
effectus praestat, quos scirrhus. Sed extant exem- 
pla oesophagi cartilaginei facti, per quem sine 
molestia cibi in ventriculum descendebant. Non 
ergo sola rigiditas, nisi cum arctato oesophagi 
meatu conjuncta, qua cum conjuncta non sit 
viarum angustia, stilo facilis quacumque patet 
aditus. 

Si a nimia fibrarum laxitate, aut paralysi de- 
glutiendi difficultas provenerit, deglutita neque 
dolorem, saltem notatu dignum, excitant, neque 
singula eadem diffkultate descendunt, liquida 
enim difficUius,quamsolidiora deglutiuntur,con- 
tra quam in ea specie, quae ab impedimentis in- 
tra cavum oesophagi innatis gignitur. Verum- 
tamen sive liquida, sive solida aliquo auxilio 
aut incitamento, aut conatu peculiari egent, ut 
ulterius prolabantur. Sed si perfecla resolutio 
nbrarum fuerit, ingesta aut haerent suflbcatio- 

nemque minantur, aut in fauces naresque re- 
fluunt. In hac d ysphagia slilus quoque facile de- 
mittitur, nulloque obstaculo repellitur. Habitus 
corporis laxus, segnities et torpor omnium mo- 
tuum et functionum, mentis stupor, soporosi pa- 
ralytici effectus, apoplexia nervorumque resolu- 
tiones aliae eam comitautur, aut antecedunt. 

Dysphagia a spasmo inducta sequenti ratione 
agnoscitur. In hac non modo constringi, aut 
coarctari oesophagus vel totus, vel ejus aliqua 
parspercipiturabaegrotante,verum etiam stilum 
iramissum fortiter circumscriptus canalis ample- 
xatur. Plerumque accidit et recedit, intervalla 
libera a deglutiendi difficultate relinquens. Sac- 
pe ab ipso ventriculo exorditur ejusmodi spa- 
stica constrictio; aliquando ad fauces et collum 
spasmus tumore et quasi suffocatione 6e prodit; 
et si alicubi magis oesophagum afficit, ibi globi 
cujusdam,autboli permanentissensum affert,qui 
taraen non fixus est. sed modo altius ascendit, 
modo inferius deprimitur. Interdum ita uuiver- 
sus oesophagi tractus rigescere videtur, ut quasi 
pali infixi imaginem animo sistat . Tum vero 
epigastrium saepe tumet et tenditur, cibi ple- 
rumque desiderium deficit, et subinde etiam pe- 
ctoris oppressiones atque anxietates accedunt; 
flatus ex ore erumpunr, aut erumpere nituntur; 
horripilationcs, pandiculationes oscitalionesque 

intercedunt, nec desunt tremores aut hysteriae, 
aut hypochondriasis reliqua sjrmptomata, cau- 
saeque inter quas pathemata animi, moeror, tri- 
stitia, ira, praecipua sunt. Dolor interdum sub 
sterno occupat, interdum juxta spinam propaga- 
tur, et non raro vox ipsa perit. Id mali genus 
modo assidue tenet, modo se se remittit, modo 
post aliquas horas recurrit, praesertim horis ve- 
spertinis, modo ad aliquot dies protrahitur, mo- 
do brevius est et cito deserit, quamquam levi ex 
causa ad redeundum paratissiraum . Plerumque 
frigido potu exacerbatur, calido vero lenitur. 

Dysphagia tandem a muci defectu, ab aridita- 
te iutei ioris oesophagi superficiei, a coalitu ejus 
tunicarum, ab earum inflammatione, a diaphra- 
gmatis spasmo aut phlegmone, ab aneurysmate 
aortae aut cavae, ab hepatis aucta mole, ab oe- 
sophagi elongatione aut ruptura, aut in saccum 
expansione, a saturninis, a venenis, a potu fer- 
vente aut gelido, a vermibus aliisque corporibus 
alienis in oesophagum illapsis aut intrusis, ut 
istae omnes species dysphagiae internosci pos- 
sint, diligentissime attentionem convertere opor- 
tet ad causas remotas, ad sjrmptomata, ad eflfe- 
ctus qui consequuntur, ad locum qui magis pa- 
titur, atque ad notas aliorum morborum ex qui- 
bus enasci possun t . 

Prognosis . 

Causis omnibus bene compertis et rite per- 
pensis, sequitur, ut quid timendum aut sperau- 
dum sit, et quid auxilii ab arte peti debeat, per- 
spicuum nobis fiat. Nam periculum majus aut 
minus a causae varietate existimabitur. Idque si 
ejuscemodi ea videatur, ut minime per nos emen- 
dari, aut tolli queat, ut pleraque organica vitia 
esse solent, tunc prognosis certe valde reservata 
eruitur; nam aegri paulatim inopia alimenti at- 
que inedia confecti misere contabescunt, et tan- 
dem viribus omnibus destituti pereunt. His si 
aliqua spes salutis relinqueretur, id quidem eve- 
niret, si inter initia, morbo nempe nondum eo 
provecto, quo incurabilis sit, in causae cognitio- 
nem ventum cito esset. 

Cura. 

Dysphagiae cura differt juxta causas in quas 
medicus atten tionem convertere debet. Si causas 
amovere nequeat, mitigationem saltem calamita- 
tis ferre curabit. Itaque angustior oesophagi ca- 
pacitas aliqua fibrarum rigiditate et muci defe- 
ctu orta exposcit ea quae humectant, emolliunt 
et lubrican t, ut dccocta mucilaginosa et remedia 

nlcosa . 

Si oesophagi cavea a tumidis obstructisque glan- 

\ 

dulis oppleatur, aut exlrinsecus arctetur,compri- 
maturve, si callus alicubi fieri incipiat, indican- 
tur resolventia, attenuantia, uti sales medii alca- 
lini, extractura cicutae, mercuriusetc, et pro usu 
externo, videlicet collum recenti in morbo mer- 
curiali unguento lege artis perfricetur. Eadem 
medela utendum est in dysphagia ab aliis tu- 
moribus exorta, ut scirrhis etc. Si tumores in 
carcinomata . jam abierint, aut abire inceperint, 
quoniam extirpationi vix ullus relinquatur locus, 
cavere oportet ab omnibus iis, quae valide acri- 
terque agunt, et contra adhibere ea solummodo 
quae acritates leniunt, symptomata blande coer- 
cent, et cancrosae corruptioni quocumque modo 
resistant. Plures practici huicce scbpo libenter 
lacte asinino utuntur, camphora autem, cortex 
peruvianus et alia remedia similia roborantia 
valdopere conferunt, urgente dolore aut phlogo- 
seos metu, sanguiuis emissio convenit. 

Ulcera autem, excrescens caro, et fungi si in 
oesophago adsunt, detergentium, exsiccantium 
ope curantur; hoc casu negligenda non sunt 
quaecumque remedia pro varia sanguinis labe 
atque acritate, eum corrigere et purificare cre- 
duntur, uti antiscorbutica, antivenerea, antiscro- 
phulosa etc. Djrsphagia ab inflammatione oeso- 
phagi, aut proximarum partium producta majori 
cum facilitate fugatur, methodus enim antiphlo- 

gistica valdopere contribuit, quae juxta varias 
circumstantias modificatur; nihilominus remedia 
lenientia, mucilaginosa , nonnuila eccoprotica, 
glacies pro usu interno hocce casu semper bene 
respondent; evacuationes autem sanguinis loca- 
les et universales ad salutem restituendam opti- 
me conferunt. 

Si dysphagia a vermibus pendet, hi vermes 
non modo enecandi anthelminthicis validioribus 
sunt, verum etiam cito deorsum catharticis, aut 
sursum emciicis expellendi . 

Quando autem dysphagiae causa ab acribus 
venenis repetitur, tunc aquosis et mucilaginosis 
liberali manu datis supradictae substantiae di- 
luentur, et cum primum fieri poterit emeticis et 
catharticis sursum deorsumque ejicientur. Pro 
dysphagia a spasmo hysterico et hypochondriaco 
exorta, oportet ut temperamentum aegri, habitus 
corporis, sensibilitas nervosa, aut animi pathe- 
mata perpendantur, et hoc casu anodyna, opium 
inprirais, castoreum, liquor anodynus Hoffman- 
ni, et similia optime respondebunt. Hoc loco 
observationem practicam a patre meo in regione 
Bagolini (prov. Brixiae) peractam circa dyspha- 
giam a spa3mo hysterico et hypochondriaco or- 
tam, paucis verbis refero. In individuis valde pau- 
peribus, alimcntis qualitatum inferiorum donatis 
vescentibus, vitam miserrimam agentibus, et of- 

ficiis valde laboriosis incumbentibus, uti praeci- 
pue in mulieribus quae pondera super caput fe- 
runt, ista dysphagiae species a symptomatibus 
bysteriae et hypochondriae propriis concomita- 

censeri necessarium esse non existimo ; saltem 
adnotare sufGcit hunc morbum tam frequenter 
ista in regione esse, ut a vulgo ipso nomine spe- 
ciali nuncupetur, hoc est morbus diaboli si in 
feminis contingit, morbus patrii si in viris. Fre- 
quens hujusce morbi recurrentia plura pharma- 
ca invenire vulgus cogit; et revera sub accessu 
emplastra valde nauseosa mulierculae nonnul- 
lae, uti agyrtae, ad pectus admovent, substan- 
tias odoris valde ingrati in cubiculo aegri com- 
burunt, deoocta eminenter amaricantia, uti flo- 
rum chamomillae vulgaris, matricariae parten- 
sis, radicis valerianae larga dosi administrant, 
unguenta cum ovis putrefactis constitutis abdo- 
men ungunt. Tali ratione auxiliurn medicum 
non petunt, nisi cum dysphagia nimis rebellis 
sit, et suffocationem minatur. Remedia quae ars 
medica ad hunc morbum fugandum suppeditat, 
nunquam neglecta fuerunt, sed remedium quod 
semper summam utilitatem praebet, est generis 
vitae mutatio, hoc est substantiarum magis nu- 
trientium usus, vita minus laboriosa ad salutem 
restituendam mirabiliter valent. 

Et revera hi mirabiles effectus locum habent in 
illis puellis praecipue, quae in domos ditiores ad 
ofticium famulae gerendum transeunt. Praeterea 
quare frequentia hujusce morbi in pauperibus 
tantum conspicitur, et non in divitibus? Qua- 
propter clareeruitur causam hujusce morbi prae- 
cipuam in miserrimo vitae genere esse. Hoc 
principiis etiam phjrsiologicis et anatomicis ex- 
plicare possumus, videlicet systema ganglioni- 
cum vitae vegetativae praesidens, certe hoc casu 
aliquam perturbationem patitur. 

Sjrsteraa ganglionicum autem cum systemate 
cerebro-spinali communicat; qua de re haud du- 
bium est systema supradictum propriam pertur- 
bationem systemati cerebro-spinali propagare, et 
omnia illa symptomata Irysterica ek hjpochon' 
driaca gignere . 

Re bene examinata, prof. patologiae Univer- 
sitatis patavinae nullus dubitat, subesse in casi- 
bus djrsphagiae istius pauperum quidquam prin- 
cipiorum illorum, quae alias pellagrae genera- 
tioni solent favere; quod eo magis confirmatur, 
cum in pauperibus illis familiis, quorum quae- 
dam membra dicta illa djsphagia laborant, alia 
indubitatae pellagrae signa praeseferant. Confir- 
mare quoque videtur curae genus suspicionem 
illam a magistro nostro motam . 

In djrsphagiae paralyticae cura omnia illa re- 

media, quae quodam stimulo vim muscularem 
excitant, fibras roborant et firmant, optime con- 
veniunt . 

In dysphagia a corporibus alicnis in oesopha- 
gum illapsis aut intrusis, aut casu deglutitis, uti 
monetae, clavi, lapides, ossicula etc. hausta aqua 
aut oleo ad transitum corporis heterogenei pro- 
movendum generatim adhibetur, et si hoc non 
suffecerit, stilo cereo aut simili instrumento leni- 
ter demisso deorsum sensim corpus heteroge- 
neum propellitur, ut in ventriculum deferatur, 
ex quo postea purgantium ope per intestina e 
corpore egrediatur. 

Interdum tamen accidit, ut nullo modo e loco 
quem in oesophago corpus heterogeneum tenet, 
demoveri queat; tunc in fauces digiti, aut pluma 
oleo illita demittenda, ut vomitus excitetur. Si 
haec non proficiant, deglutiendum frustulum pa- 
nis, aut fructus alicujus est, et conatu ingenti 
adigendum detrudat, idque deferat corpus. Oe- 
mum si haec quoque fallant, emeticum aqua di- 
lutum nonnulli propinandum jubent, ut v^mitu 
excitato sursum per os corpus heterogeneum re- 
jiciatur. Haec methodus autem non est propria, 
imo periculosa quando corpus acutuni, lacerans, 
sciudens est, uti acus, cultri etc, quia vomitus 
inanibus nisibus altius corpus infigatur, ut avelli 
amplius nequeat. 

Regimen diaeteticum in omnibus hisce dys- 
phagiae speciebus tale debet esse, ut alimenta 
vel tenuissima deglutiri, et ad ventriculum ob 
sumoiai itineris aneustias transmitti possiut. 

THESES DEFENDENDA.E 

L " 

Ubi nimia sanguinis serositas, libenter ad mar- 
tialia recurritur. 

II. 

Non semper in febri pulsus sunt frequentes . 

III. 

Motus ad evolutionem oedematis artuum infe- 
riorum contribnere potest, sed aliquando ad 
istud oedema fugandum convenit. 

IV. 

Glacies pro usu externo adhibita transpirationi 
opponitur, sed in nonnullis casibus transpira- 
tionem promovet. 

y. 

Anatomia pathologica insufficiens est ad statum 
organorum morbosum detegendum . 

VI. 

Membrana mucosa a phlogosi correpta rubra 
non semper conspicitur. 

VII. 

Philosophia principiis physiologicis indiget. 

VIII. 

Cerebrum organon multiplex. 

